ଜଗସିଂହପୁରଃବୁଧବାର ସନ୍ଧ୍ୟାରେ ଏଠାରେ ଥିବା ଜିଲ୍ଲା ମୁଖ୍ୟାଳୟ ହସ୍ପିଟାଲରେ ପ୍ରାୟ ୫୧୦୦ ଡୋଜ୍ କୋଭିଡ୍ ଟିକା ପହଞ୍ଚି ଡାକ୍ତରଖାନା ଟିକା କକ୍ଷରେ ରଖାଯାଇଥିଲା ବୋଲି ମୁଖ୍ୟ ଜିଲ୍ଲା ଚିକିତ୍ସା ଅଧିକାରୀ ଡ ବିଜୟା ପଣ୍ଡା ସୂଚନା ଦେଇଛନ୍ତି। ଜାନୁଆରୀ ୧୬ ରେ ଓଡିଶା ସମେତ ସମଗ୍ର ଦେଶରେ କରୋନାଭାଇରସ୍ ଟୀକାକରଣ କାର୍ଯ୍ୟକ୍ରମ ଆରମ୍ଭ ହେବ, ରାଜ୍ୟ ସ୍ୱାସ୍ଥ୍ୟ ବିଭାଗ ଟିକା ପଠାଇଛି ଏବଂ ଟିକା ପାଇବା ପାଇଁ ବିଭିନ୍ନ ବର୍ଗର ସ୍ୱାସ୍ଥ୍ୟ କର୍ମୀଙ୍କୁ ଚୟନ କରାଯାଇଛି।
ବୋଲି ଡ ପଣ୍ଡା ସୂଚନା ଦେଇଛନ୍ତି। ଭୁବନେଶ୍ୱରରୁ ଆସିଥିବା ଏହି ଟିକା ରାସ୍ତାରେ ସୁରକ୍ଷା ବ୍ୟବସ୍ଥା କରାଯାଉଥିବାରୁ ସିଡିଏମଓ ଡ ପଣ୍ଡା ମୁଖ୍ୟାଳୟ ଡାକ୍ତରଖାନାରେ ଏଡିଏମଓ ଡ ପ୍ରମୋଦ କୁମାର ବାରିକ, ଡିପିଏମ ଚକ୍ରଧର ଜେନା, ଟୀକାକରଣ ଡ୍ରାଇଭ୍ର ବୈଷୟିକ ଦଳ ଏବଂ ଅନ୍ୟାନ୍ୟ ଡାକ୍ତରଖାନା କର୍ମଚାରୀଙ୍କ ଉପସ୍ଥିତିରେ ଏହି ଟିକା ଗ୍ରହଣ କରିଥିଲେ।
